open-index/open-wikipedia-markdown huggingface dataset:
Steganografia

**Steganografialla** tarkoitetaan tiedon piilottamista. Termin alkuperä juontaa juurensa muinaiskreikan adjektiivista   'katettu, peitetty'. Piilotettava tieto voidaan kätkeä muun tiedon joukkoon, tai mihin tahansa, mistä sen huomaaminen on vaikeaa.

## Historia
Kreikkalainen historioitsija Herodotos (noin 484–425 eaa.) kertoo Historiateoksessaan Histiaioksesta, joka halusi lähettää salaisen viestin vävylleen, Miletoksen hallitsija Aristagoraalle. Histiaios ajatti uskollisen orjansa pään kaljuksi ja tatuoitti viestin tämän päänahkaan. Kun  hiukset olivat kasvaneet takaisin, Histiaios lähetti orjan Aristagoraan luo ja käski perille päästyään pyytää hiustenleikkuuta, jolloin viesti paljastui.

 
Mikrovalokuvausta on käytetty steganografian tekniikkana jo Saksan-Ranskan sodassa 1870. Tunnettu mikrovalokuvaukseen perustuva sovellus olivat Saksan agenttien 1940-luvulla käyttämät ns. mikropisteet, joissa optisesti pienennetyt viestit piilotettiin konekirjoitustekstin pisteiden kokoisiin filminegatiivin paloihin. Filmit kiinnitettiin pisteiden paikalle harmittomiin asiakirjoihin, jotka postitettiin vastaanottajalle.

## Steganografia digitaalisessa ympäristössä

Yleisimpiä steganografian toteutustapoja ovat esimerkiksi tiedon piilottaminen kuva-, musiikki-, video- tai tekstitiedostoon. Digitaaliseen kuvaan tietoa voidaan kätkeä esimerkiksi muuttamalla jokaisen kuvan pikselin väriarvoa vain vähän (siten että yksi piilotettavan viestin merkki jakaantuu useammalle pikselille). Tällä tavalla kuva näyttää vielä ihan normaalilta ihmiselle, mutta toisaalta kuvan sisältämä viesti voidaan purkaa vertaamalla kuvaa alkuperäiseen kuvaan. Toinen steganografian sovellus voisi olla esimerkiksi normaalissa tekstissä, missä oikea viesti on piilotettu jokaisen sanan ensimmäiseen alkukirjaimeen. Turvallisuuden parantamiseksi viesti voidaan salata ennen kätkemistä. Vanhempia muotoja ovat näkymätön muste ja viestin kirjoittaminen raakaan kananmunaan, joka keitetään. Kiinassa oli tapana että viesti kirjoitetaan hienolle silkille, joka rutistetaan palloksi, joka peitetään vahalla. Viestinviejä nielaisee vahapallon.

## Katso myös
* Kryptologia

## Lähteet
* 
* http://www.netlab.tkk.fi/opetus/s38118/s98/htyo/39/steganografia.shtml
* http://www.tml.tkk.fi/Studies/Tik-110.300/1997/Essays/steganografia.html 
* ftp://ftp.funet.fi/pub/crypt/steganography/
* VSL: Virtual Steganographic Laboratory

### Viitteet
Lissabonin metro

**Lissabonin metro** (portugaliksi *Metro de Lisboa*) on Lissabonissa, Portugalissa toimiva metrojärjestelmä. Se oli Portugalin ensimmäinen metrojunajärjestelmä.

Lissabonin metron pituus on 44,2 kilometriä. Sillä on neljä linjaa ja 56 asemaa. Metron rakennustyöt alkoivat 7. elokuuta 1955. Varsinainen toiminta aloitettiin neljä vuotta myöhemmin.

## Lähteet

## Aiheesta muualla

* Viralliset sivut
Lentokonespottaus

**Lentokonespottaus** (joskus myös nimellä lentokonebongaus) tai **spottaus** on lentokoneiden, niiden laskeutumisten ja nousemisten seuraamista lentoasemalta.

Lentokonespottausta voi harrastaa kuka tahansa lentokoneista kiinnostunut. Monesti kentän laidalla olevat spottaajat ovatkin vain ohikulkijoita tai muita satunnaisia lentokoneista kiinnostuneita. Spottaukseen ei tarvita minkäänlaisia välineitä, vaikka kunnon harrastelijaspottaajalla on yleensä ainakin radioskanneri, jossa on lentokoneiden käyttämä VHF-taajuusalue. Virittämällä skannerinsa paikallisen lentokentän ATIS:n taajuudelle spottaaja kuulee nousevien ja laskeutuvien lentokoneiden käyttämät kiitotiet, minkä perusteella hän löytää tiensä lentokoneiden näkemisen kannalta hyvälle paikalle. Lisäksi monella spottaajalla on mukanaan kamera, jolla voi ikuistaa näkemänsä lentokoneet. Eniten asialleen omistautuneet spottaajat saattavat jopa lintsata koulusta tai töistä, jotta saisivat kuvan harvinaisesta koneesta. Kuvia ladataan Internetiin toisten ihmisten nähtäviksi ja ihailtaviksi.

Usein spottaava saattaa pitää myös kirjaa lentoyhtiöistä, lentokonetyypeistä ja koneiden rekistereistä, joita on nähnyt ja kerätä niitä.

Perinteisesti spottailun kohteena ovat olleet isot matkustajalentokoneet, mutta myös pienemmille siviililentokoneille on omat spottaajansa, kuten myös sotilaskoneille.

Joillain spottaajilla on myös tapana aina ulkomailla käydessään spottailla paikallisella lentokentällä. Ulkomailla yleisesti spottaaminen käykin helpommin, koska spottaajille voi olla rakennettu varta vasten oma parvekkeensa tai vastaava hoidettu paikka lähellä kiitotietä, josta on helppo katsella ja valokuvata koneita, kun taas Suomessa spottaajien harrastusta saatetaan välillä jopa vaikeuttaa tarpeettomasti.
http://nuoretvalokuvaajat.fi/lentokonespottaus-mita-se-on/
Finavia kertoi lokakuussa 2008 rakentavansa samanlaisen spotterilavan Helsinki-Vantaan lentoasemalle kuin ulkomaillakin. Spotterilava tai -parveke on avoinna kesäisin ja sen yhteydessä on myös ilmailumuseo.

## Lähteet

## Aiheesta muualla

*FlightForum.fi – Keskustelua ilmailusta ja spottauksesta suomeksi
*Airliners.net – Ilmailuvalokuvasivu, spottereiden ottamia kuvia
*Jetphotos.net – Ilmailuvalokuvasivu
*Spotteando.net  – Ilmailuvalokuvasivu
Katusoittaja

**Katusoittaja** on katuesiintyjä, joka soittaa julkisella paikalla, kuten kadulla tai torilla jotakin soitinta, yleensä vapaaehtoista maksua vastaan; katusoittajan vieressä saattaa olla esimerkiksi hattu tai soitinkotelo, johon ihmiset voivat laittaa rahaa.
Toiset antavat rahaa vain jos pitävät musiikista, toiset tavan vuoksi.
Muun muassa Helsingissä voi katusoittajia löytää keskustasta ja metroasemilta.

Katusoittajan työpäivä voi olla monien tuntien mittainen ja tulot vaihtelevat esimerkiksi soittoajan ja -paikan sekä säätilan mukaan. Tyypillisimmin katusoittajat soittavat harmonikkaa, huilua tai kitaraa, joskus jopa pienen mittakaavan urkuja, joka on lähinnä yleisnimitys pienille, elektronisille nykyajan pianoille.

Toiset katusoittajat vain soittavat ja kiittävät lahjoituksista, mutta osa myös laulaa jotain tunnettua kappaletta soittaessaan. Aihealueena saattaa olla esimerkiksi poplaulut.


Tiedosto:Street_musicians_C_IMG_2629.JPG|Katusoittajia Helsingin Taiteiden yössä 2012


## Aiheesta muualla
* Kivierämaan kevätkiurut, Suomen Kuvalehti, 09.03.1935, nro 10, s. 14, Kansalliskirjaston digitaaliset aineistot
BMW 7-sarja

**BMW 7-sarja** on BMW:n vuodesta 1977 lähtien valmistama loistoluokkaan sijoittuva mallisarja. Se korvasi edeltäneen BMW E3 -mallin.

## BMW 7-sarja (E23) 1977–1986

## BMW 7-sarja (E32) 1986–1994

## BMW 7-sarja (E38) 1994–2001

## BMW 7-sarja (E65) 2001–2008

## BMW 7-sarja (F01) 2008–2015

## BMW 7-sarja (G11) 2015–2022

## BMW 7-sarja (G70) 2022–

## Aiheesta muualla
Sileäputkinen

Termeillä **sileäputkinen** ja **rihlaton** (**rihlaamaton**) viitataan tuliaseeseen, jonka piipun sisäpinta on sileä, eli rihlaamaton. 

Yleisimpiä sileäputkisia piippuja ovat panssarivaunukanuunat sekä haulikon piiput.
Ässä

**Ässä** tarkoittaa seuraavia:

* s, suomenkielinen nimi *ässä* tai *äs*, latinalainen kirjain
* ässä (A), pelikortti
* S-ryhmä, puhekielessä Ässä, suomalainen kaupparyhmä.

## Katso myös
Aihepiiriin liittyvät myös seuraavat:

* hävittäjä-ässä, sotilaslentäjän arvonimi
* Ässä-arpa, Veikkauksen raha-arpa
* *[[Ritari Ässä]]*, televisiosarja
* Porin Ässät, jääkiekkoseura
* Ässät, oululainen yhtye
* Ässä Mix, Fazerin valmistama makeissekoitus
* Ässärykmentti, joukko-osasto talvisodassa ja jatkosodassa.
Kytäjän kirkko

**Kytäjän kyläkirkko** on Hyvinkään seurakunnan pieni kirkko Hyvinkäällä Kytäjän kylässä. Museoviraston mukaan kirkko on "viehättävä esimerkki arkkitehtuuriltaan korkeatasoisesta paikallisen yhteisön rakennuttamasta kyläkirkosta". Museovirasto on määritellyt sen valtakunnallisesti merkittäväksi rakennetuksi kulttuuriympäristöksi.

Vaaleaksi rapatusta tiilestä 1939 rakennetun kirkon suunnitteli arkkitehti Väinö Vähäkallio, Kytäjän kartanon silloinen omistaja. Kirkon pinta-ala on 326 neliötä, istumapaikkoja kirkossa on 180. Kirkko on muodoltaan suorakaiteinen satulakattoinen pitkäkirkko. Sisäänkäynnin yllä on kampaniilityylinen kellotorni, jonka esikuva tulee italialaisista maalaiskirkoista. Tyyliltään kirkko edustaa klassismia. Hyvinkään seurakunnalle kirkko luovutettiin 1962. Alttaritaulun paikalla on krusifiksi. Saarnatuolin seinämässä on Kaapo Wirtasen *Apostolit*-maalaus, jonka malleina Wirtasella oli kytäjäläisiä miehiä, muun muassa Väinö Vähäkallion talvisodassa kaatunut poika Kai Väinö Vähäkallio. Kirkon vieressä on pieni hautausmaa ja veteraanien muistomerkki.

## Katso myös
* Hyvinkään kirkko
* Hyvinkään vanha kirkko

## Lähteet

## Aiheesta muualla
*
* Hyvinkään seurakunta, Kytäjän kirkko 
* Kirkon kuva
Gábor Szilágyi

**Gábor Szilágyi** (s. 28. huhtikuuta 1981 Gyöngyös, Unkari) on entinen unkarilainen jalkapalloilija. Hän oli pelipaikaltaan hyökkääjä.

Szilágyi on edustanut Suomessa FC Hämeenlinnaa, FC Jokereita, Helsingin Jalkapalloklubia, Turun Palloseuraa ja FC KooTeePeetä ja lisäksi Unkarissa BVSC-Zuglóa. Hän pelasi yhteensä 91 liigaottelua ja tehnyt niissä 24 maalia. Szilágyilla on tilillään kaksi SM-hopeaa, toinen Jokereista ja toinen HJK:sta.

Szilágyi on pelannut Unkarin poikamaajoukkueissa.

## Aiheesta muualla
*Szilágyi Veikkausliigan sivuilla
Adele (nimi)

**Adele** on naisen etunimi, joka on lyhentymä Adelheidista. Adelen nimipäivä on suomenruotsalaisen ja vuodesta 2020 lähtien myös suomenkielisen kalenterin mukaan 16. joulukuuta. Nimestä esiintyy myös ranskalainen muoto Adèle.

Adele on Suomessa annettu nimeksi joulukuuhun 2025 mennessä 7&nbsp;786 naiselle ja alle viidelle miehelle.

## Tunnettuja Adele-nimisiä
* Adele (*Adele Laurie Blue Adkins*, s. 1988), brittiläinen laulaja
* Adèle (1160–1221), Ranskan kuningas Ludvig VII:n tytär
* Champagnen Adèle (1145–1206), Champagnen kreivin tytär ja Ranskan kuningatar, kuningas Ludvig VII:n kolmas puoliso
* Adele Addison (s. 1925), yhdysvaltalainen oopperalaulaja 
* Adele Anthony (s. 1970), australialainen viulisti
* Adele Astaire (1897–1981), yhdysvaltalainen näyttelijä, tanssija ja laulaja
* Adele Bloesch-Stöcker (1875–1978), saksalais-sveitsiläinen viulisti, säveltäjä ja kapellimestari
* Adele Casagrande (*Adele Fendi*, 1897–1978), italialainen muotisuunnittelija
* Adele Enersen (s. 1978), suomalainen kirjailija, kuvittaja, käsikirjoittaja ja valokuvaaja
* Adèle Exarchopoulos (s. 1993), ranskalainen näyttelijä  
* Adele Frollani (s. 1974), italialainen jalkapalloilija
* Adele Goldberg (s. 1945), yhdysvaltalainen tietojenkäsittelytieteilijä
* Adèle Haenel (s. 1989), ranskalainen näyttelijä
* Adèle Hugo (1830–1915), ranskalaisen kirjailija Victor Hugon tytär; myös päähenkilönä François Truffaut’n ohjaamassa elokuvassa *[[Adelen tarina]]*
* Adèle Isaac (1854–1915), ranskalainen oopperalaulaja
* Adele Jergens (1917–2002), yhdysvaltalainen näyttelijä
* Adèle Kindt (1804–1884), belgialainen taidemaalari
* Adele Sallin (1857–1944), suomalainen valokuvaaja
* Adele Sauros (s. 1990), suomalainen jazzmusiikin puhallinsoittaja ja säveltäjä
* Adele Silva (s. 1980), brittiläinen näyttelijä
* Adele Spitzeder (1832–1895), saksalainen näyttelijä, rikollinen ja pankkiiri
* Adele Stevens (s. 1969), brittiläinen pornonäyttelijä
* Adèle Weman (1844–1936), suomenruotsalainen kirjailija

## Kuvitteellisia Adeleja

* Adèle, Abdellatif Kechichen elokuvissa Adelen elämä: osat 1 ja 2 
* Adele, lihansyöjäkasvi elokuvassa Adele ei ole vielä syönyt
* Adele Blanc-Sec, Jacques Tardin sarjakuva-albumissa *[[Adele ja hirviö: Adele Blanc-Secin uskomattomat seikkailut]]*.

## Lähteet

## Aiheesta muualla
Santiagon metro

**Santiagon metro** () on Santiago de Chilessä toimiva metrojärjestelmä. Se koostuu viidestä linjasta ja 136 asemasta. 

Santiagon nopea väestönkasvu 1900-luvun alkupuolella sai idean metrosta syntymään. Suunnittelu aloitettiin vuonna 1944. Rakennustyö tapahtui vuosina 1968-1975. Ensimmäinen linja avattiin 15. toukokuuta 1975.

## Lähteet

## Aiheesta muualla

* Viralliset sivut 
* Santiago: Metro de Santiago es elegido como el mejor tren subterráneo de América  
* radio.uchile.cl: Ministro de Transportes reconoce que Línea 6 del Metro se está reevaluando
Päärynävirvoitusjuoma

**Päärynävirvoitusjuoma** on päärynältä  maistuvaa virvoitusjuomaa. Usein maku on kuitenkin keinotekoisesti esanssilla aikaan saatu. Päärynän maku saadaan aikaan etikkahapon ja pentanolin esterillä.

## Suomalaisia päärynävirvoitusjuomamerkkejä
* Hartwallin limonadi Päärynä.
* Sinebrychoffin Smurffit.
* Olvin Hevisaurus.
* Laitilan Wirvoitusjuomatehdas Herra Hakkaraisen limonaadit.
* S-ryhmän Rainbow Limuliskon päärynä.

Jo lopetettuja samanmakuisia 1970-luvulla olivat Mallasjuoman Asterix- ja Sinebrychoffin Aku Ankka -virvoitusjuomat. Näiden valmistus loppui, kun hahmojen käyttösopimus päättyi.

## Lähteet

## Aiheesta muualla
Esanssi

**Esanssi** ( < , olennaisin osa) on juomien sekä ravinto- ja nautintoaineiden maun tai tuoksun tai molempien parantamiseen mausteenomaisesti käytettävä neste. Se sisältää väkevöityjä haihtuvia eteerisiä öljyjä tavallisesti etanoliliuoksena.

Esanssia valmistettaessa hienonnetut kasvinosat valellaan 96-prosenttisella etanolilla ja seos tislataan, jolloin etanoliin liuenneet eteeriset öljyt tislautuvat ja ne saadaan talteen esanssina. Ennen myyntiin toimittamista esanssia vielä varastoidaan maun parantamiseksi ja useat laadut myös värjätään. Esanssia voidaan valmistaa myös keinotekoisesti. Tällaisia synteettisiä hedelmäesansseja käytetään virvoitusjuoma- ja makeisteollisuudessa.

Alkuaan esansseiksi nimitettiin sellaisia lääkekasveista valmistettuja nesteitä, joiden kuviteltiin pitävän sisällään kasvin lääkitsevän voiman.

## Katso myös
* Aromi

## Lähteet
Granma

**Granma** oli Fidel Castron kapinallisten käyttämä huvijahti, jolla nämä siirtyivät Meksikosta Kuubaan marraskuussa 1956. Aluksen nimi viittaa mitä todennäköisimmin aikaisemman amerikkalaisomistajan isoäitiin ().

Vaikka vene oli mitoitettu 12 matkustajalle, kyydissä oli 82 sissiä, joukossa ainoana ei-kuubalaisena Che Guevara, sekä aseita, ammuksia, muonaa ja polttoainetta. Lähtö tapahtui 25. marraskuuta 1956 kello yhdeltä yöllä niin kiireisesti, että osa halukkaista jäi rannalle. Laiva joutui ylikuormattuna merenkäynnissä vaikeuksiin ja pääsi Kuuban rannikolle vasta 2. joulukuuta päiväkausia aikataulusta jäljessä.

Kuuban rannikolla aiotussa laskupaikassa Nigueron kaupungin lähistöllä odottanut satamiehinen tukijoukko kuorma-autoineen oli turhaan odotettuaan lähtenyt jo edellisyönä. Lisäksi Fulgencio Batistan armeijan ilmavoimat olivat havainneet lähestyvän aluksen, jonka oli pakko tehdä hätäinen maihinnousu kaukana sovitusta paikasta soiselle rannikolle. Suurin osa muonasta ja aseista jäi alukseen sissien hylätessä vuotavan jahdin.

Kapinalliset kokoontuivat uudelleen maissa ja aloittivat vaivalloisen etenemisen ilman ruokaa kohti Sierra Maestran vuoristoa. Paikallisoppaan pettäminä Castron kapinalliset joutuivat Batistan armeijan väijytykseen Alegría de Píossa. Monet saivat heti surmansa, kun taas toiset pakenivat päätä pahkaa, ja loput antautuivat hallituksen joukoille vain joutuakseen teloitetuiksi.

Alkuperäisestä 82:sta sissistä vain 12 selvisi vuoristoon, joukossa Castron veljekset Fidel ja Raúl, Che Guevara (haavoittuneena), Camilo Cienfuegos, Juan Almeida, Efigenio Amejeiras, Ciro Redondo, Julio Díaz, Calixto García, Luis Crespo, Jose Ponce ja Universo Sanchez.

Sosialistinen Kuuba on myöhemmin kunnioittanut tätä vallankumouksen välinettä monin tavoin: maan suurin päivälehti ''Granma'', Granman yliopisto, radioasema sekä provinssi ja kansallispuisto on kaikki nimetty sen mukaan.

Laiva on nykyään esillä Havannassa vallankumousmuseon vieressä sijaitsevassa Memorial Granmassa.

## Katso myös
*Kuuban vallankumous

## Lähteet
Caracasin metro

**Caracasin metro** () on Caracasissa Venezuelassa toimiva metrojärjestelmä. Se avattiin vuonna 1983.

Caracasin metro koostuu tällä hetkellä (kirjoitettu v. 2006) neljästä linjasta ja 44 asemasta. Uusin linja valmistui vuonna 2006. Samana vuonna metro yhdistettiin Caracasin esikaupungin Los Tequesin metroon. 

## Aiheesta muualla

* Caracasin metro
Kantonin metro

**Kantonin metro** on metrojärjestelmä Kantonin kaupungissa Guangdongin maakunnassa Kiinassa. Sen rakentaminen aloitettiin vuonna 1993. Ensimmäinen linja avattiin vuonna 1997, jolloin metroasemia oli käytössä viisi. Metro koostui kahdeksasta linjasta marraskuussa 2010 Aasian kisojen käynnistyessä. Raideverkoston pituus oli 230 kilometriä.

## Lähteet

## Aiheesta muualla

* Metron verkkosivusto   ja
Betelpalmu

**Betelpalmu** eli **pähkinäbetelpalmu** eli **arekapalmu** (*Areca catechu*) on palmulaji, jota kasvatetaan yleisesti Tyynenmeren trooppisilla saarilla, Aasiassa ja osissa Itä-Afrikkaa. Se on keskikokoinen puu, joka kasvaa 20 metriä korkeaksi. Rungosta tulee 20–30 senttimetriä paksu ja lehdet ovat 2–3 metriä pitkiä.

Betelpalmua kasvatetaan sen hedelmän, **betelpähkinän**, takia varsinkin Intiassa, Malesiassa ja Taiwanissa. Siemenessä on alkaloideja, joten se on pureskeltuna päihdyttävä. Pähkinöissä oleva arekoliini stimuloi keskushermostossa sekä muskariini- että nikotiinireseptoreita. Betelpähkinä on neljänneksi käytetyin stimulantti maailmassa alkoholin, tupakan ja kahvin jälkeen. Sillä arvioidaan olevan 200–600 miljoonaa säännöllistä käyttäjää.

Betelpähkinän käyttö on yksi merkittävimmistä riskeistä suusyövälle Aasiassa, etenkin kaakkois-Aasian alueella. Betelpähkinän pureskelu johtaa suun limakalvon submukoosiin fibroosiin, joka rajoittaa suun avausta arpeuttamalla limakalvoa, ja on korkean riskin premaligni, eli esiastemuutos, suusyövän kehittymiselle. 

## Lähteet

## Aiheesta muualla
*ITIS: ''Areca catechu'' 
*United States Department of Agriculture (USDA): ''Areca catechu'' 
*Flora of China: ''Areca catechu'' 
*Dr. Duke's Phytochemical and Ethnobotanical Databases: Areca catechu
Fanny Ardant

**Fanny Ardant** (s. 22. maaliskuuta 1949 Saumur, Maine-et-Loire) on ranskalainen näyttelijä. Hän esiintyi näyttämöllä ensi kertaa vuonna 1974. 1980-luvulla hän oli tunnettu elokuvanäyttelijä, muun muassa  François Truffaut'n ohjauksessa ja Gérard Depardieun vastanäyttelijänä elokuvassa *Naapurin rouva  - La Femme d'à côté* (1981). Ardant on myös saanut rooleja useissa englanninkielisissä elokuvissa niin Hollywoodissa kuin Britanniassakin.

Ardant'lla oli Truffaut'n kanssa pitkä suhde, josta syntyi tytär.

## Lähteet

## Aiheesta muualla
*
Hirssi

**Hirssi** on ryhmä pienisiemenisiä viljakasveja, jotka eivät muodosta yhtä taksonomista ryhmää, vaan niihin kuuluu heinäkasvien heimon lajeja muun muassa sulkahirssien (*Pennisetum*), pantaheinien (*Setaria*), röyhyhirssien (*Panicum*) ja sormihirssien (*Eleusine*) suvuista. Yhteistä niille on muun muassa, että niillä on pienet, pyöreähköt, yleensä suoraan ihmisten ravinnoksi käytettävät jyvät ja että ne ovat ekologisesti vaatimattomia, monet lisäksi C<sub>4</sub>-kasveja. Useimpia niistä viljellään etupäässä Aasian ja Afrikan kehitys­maissa. Euroopassa tunnetuin laji on viljahirssi (*Panicum miliaceum*), jota nykyään viljellään pääasiassa Intiassa ja Kiinassa, mutta ennen laajalti myös Keski- ja Itä-Euroopassa. Hirssi on luontaisesti gluteeniton vilja.

Intiassa eräistä hirssilajeista saatavaa jauhoa käytetään perinteisten bhakri-leipien valmistamiseen. 

## Hirssilajeja
* *Panicum miliaceum* – viljahirssi
* *Pennisetum glaucum* – helmisulkahirssi eli helmihirssi, purppurasulkahirssi, untuvaheinä tai neekerinhirssi
* *Setaria italica* – tähkähirssi eli italianpantaheinä, telahirssi tai koristehirssi
* *Eleusine coracana* – afrikansormihirssi
* *Eragrostis tef* – tefheinä eli tefhirssi
* *Echinochloa utilis* – japaninhirssi

Joskus myös kirjodurra (*Sorghum bicolor*) luetaan kuuluvaksi hirsseihin.

## Lähteet

## Aiheesta muualla
Arosa

**Arosa** on kunta Graubündenin kantonissa Sveitsissä. Siellä on 3&nbsp;247 (31.12.2014) vakinaista asukasta. 

## Historiaa
Arosassa on asunut retoromaaninkielisiä ihmisiä ainakin 1200-luvulta, ja saksankielisiä 1300-luvulta asti. Vuoteen 1851 Arosa oli osa Davosin kuntaa. Nykyinen Arosan kunta syntyi vuoden 2013 alussa, kun kahdeksan laakson kuntaa (Arosa, Calfreisen, Castiel, Langwies, Lüen, Molinis, Peist ja St. Peter-Pagig) muodostivat uuden Arosan kunnan.

## Maantiede
Reinin sivujoki Plessur saa alkunsa Arosasta. Kunnan korkein vuori on Aroser Rothorn (2&nbsp;980 m mpy.). 

## Matkailu
Arosa tunnetaan sekä kesä- että varsinkin talviturismin keskuksena – vuodepaikkoja on yli neljä tuhatta. Arosaan on Rhätische Bahnin junayhteys Churista. Radan varrella Arosassa on Plessurin laakson ylittävä suuri silta, Langwieser Viadukt.

## Lähteet
* 

### Viitteet

## Aiheesta muualla
Uhlandstraßen metroasema (Berliinin metro)

**Uhlandstraßen metroasema** on Saksan pääkaupungin Berliinin metroverkoston U1-linjan läntinen pääteasema. Se avattiin 12. lokakuuta 1913, ja sijaitsee Kurfürstendamm-kadun varrella Kaakkois-Charlottenburgin alueella, joka on yksi Berliinin kalleimpia asuinalueita.

MetroBus-linjat M19 ja M29 pysähtyvät aseman kohdalla.

## Lähteet
Bakun metro

**Bakun metro** () on Bakussa Azerbaidžanissa toimiva metrojärjestelmä. Se koostuu tällä hetkellä kolmesta linjasta ja 27 asemasta. Pituus on yhteensä 40,3 kilometriä. Ensimmäinen linja avattiin 1967, toinen 1976 ja kolmas 2016.

## Linjat

## Lähteet

## Katso myös
* Luettelo Bakun metron asemista

## Aiheesta muualla
* Viralliset Sivut 
* Urbanrail - Bakun Metro
Liisa Veijalainen

**Liisa Kaarina Veijalainen** (myöh. **Peltola**, **Liljeström**, o.s. **Liukkonen**, s. 4. huhtikuuta 1951 Piikkiö) on suomalainen suunnistaja ja maailmanmestari.

Veijalainen osallistui ensimmäisiin suunnistuksen MM-kilpailuihinsa vuonna 1970, jolloin hän oli henkilökohtaisella matkalla neljäskymmenes ja viestijoukkueen mukana viestissä neljäs. Vuoden 1972 MM-kisoissa viestijoukkue voitti MM-kultaa, henkilökohtaisella matkalla Veijalainen oli kuudes. Sijoitus henkilökohtaisessa kilpailussa oli sama myös vuoden 1974 MM-kisoissa, jolloin viestijoukkue saavutti viidennen tilan. Vuoden 1976 Skotlannin MM-kisoissa Peltola voitti 24. syyskuuta henkilökohtaisella matkalla MM-kultaa ja saavutti kaksi päivää myöhemmin viestissä hopeaa. Kulta oli ensimmäinen suomalaisen suunnistajan MM-kisoissa voittama henkilökohtainen kultamitali. Kisojen jälkeen hän ilmoitti olevansa raskaana.

Veijalainen ja hänen tuolloinen puolisonsa ja valmentajansa Seppo Veijalainen saivat esikoisensa Mikon vuonna 1977. Tämän jälkeen Liisa Veijalainen pystyi palaamaan vielä suunnistuksen huipulle. Vuosien 1978 ja 1979 MM-kisoissa hän oli mukana kultaa voittaneessa viestijoukkueessa ja sijoittui henkilökohtaisessa kilpailussa hopealle. Vuoden 1981 MM-kisoissa viestistä tuli hopeaa ja henkilökohtaisesta kilpailusta seitsemäs tila. Veijalainen osallistui viimeisiin MM-kisoihinsa vuonna 1983, tuloksena oli kuudestoista tila henkilökohtaisessa kilpailussa.

PM-kisoissa Veijalainen voitti kultaa 1980 ja hopeaa 1975. Hän oli mukana myös 1973 PM-hopeaa voittaneessa viestijoukkueessa. SM-kisoista Veijalaisella on neljä kultaa normaalimatkalla (1973, 1974, 1977 ja 1979) ja kaksi pitkällä matkalla (1978 ja 1979). Yösuunnistuksessa hän voitti kaksi kultamitalia (1974 ja 1978) sekä oli mukana viestin Suomen mestaruuden voittaneessa joukkueessa vuosina 1976, 1981, 1982 ja 1986.

Vuonna 2006 hänelle myönnettiin valtion Pro Urheilu -tunnustuspalkinto.

Urallaan Veijalainen edusti Piikkiön Karhua, Liedon Parmaa ja MS Parmaa.

Vuodesta 2012 Liisa Veijalaisen puoliso oli suunnistajana myös menestynyt Tuomo Peltola (1945–2021). Peltoloiden eksymiseen vuonna 2015 päättyneestä hiihtoretkestä Norjassa tehtiin Otto Heikolan ohjaama vuonna 2019 valmistunut lyhytelokuva *Vaeltajat*, jossa Liisa Peltola saa pelastettua jo hypotermiaan vaipuneen miehensä.

## Lähteet
* *Kilpakenttien sankarit*, Tammi 1992, s. 92–95

### Viitteet

## Aiheesta muualla
* Maailmanmestari Liisa Veijalainen. Ylen Elävä arkisto.
*
Agder

**Agder** on historiallinen alue Etelä-Norjassa, josta nykyään käytetään synonyyminomaisesti usein myös runoilija Vilhelm Kragin vuonna 1902 kehittelemää nimitystä Sørlandet. Nyky-Norjan lääninhallinnossa sitä vastaa Agderin lääni. Kristiansand on alueen keskeisin kaupunki.

Kielentutkija Sophus Buggen (1833–1907) mukaan Agder-nimi pohjautuu muinaisgermaaniseen sanaan *egede*, joka tarkoittaa mereen pistävää maa-aluetta. Esimerkiksi *Vest-Agder*-nimi tuli käyttöön vuonna 1917, jota ennen alue tunnettiin Listerin ja Mandalin lääninä.

Runoilija Paal-Helge Haugen (1945-) mainitsee "Agderin sydämeen" kuuluvan Lyngdalin, Audnedalin, Vegusdalin, Vegårshein, Konsmon, Fjotlandin, Holumin, Halsen ja Harkmarkin asutukset. Tämän mukaan Agderin historiallinen "keskus" ei olisi sama asia kuin *Sørlandet*in maantieteelliset ydinalueet.

## Katso myös
*Sørlandet

## Lähteet
Makaronilaatikko

**Makaronilaatikko** on makaronista valmistettu, uunissa kypsennettävä ruokalaji, johon saatetaan lisätä myös lihaa tai lihankorviketta, kasviksia ja eri raaka-aineet sitovaa munamaitoa Se yleistyi Suomessa 1950-luvulla ja oli 2020-luvulla yksi maan suosituimpia kotiruokia. Myllyn Parhaan mukaan ruokalaji on keksitty Suomessa, eikä sillä ole vastineita muissa maissa. 

## Historia

Vuonna 1892 makaronilaatikon valmistaminen oli osa helsinkiläisen Kasvatusopillisen Ruoanlaittokoulun opiskelijoiden opinnäytettä.  Se oli Suomessa 1950-luvulle asti enimmäkseen juhlaruoka, jota syötiin esimerkiksi jouluna. Alun perin makaronilaatikkoon ei lisätty lihaa, ja sitä käytettiin usein perunoiden sijasta aterioiden hiilihydraattipitoisena osana, mutta myöhemmin jauhelihalla täydennetystä liha-makaronilaatikosta on tullut ruokalajin tunnetuin versio Suomessa.

## Valmistus
Makaronilaatikkoon lisätään usein munamaitoa, joka hyytyy uunissa kiinteäksi. Toisinaan sen päälle lisätään ennen uuniin laittoa myös korppujauhoja tai juustoa.

Makaronilaatikkoon voidaan lisätä myös kalaa, kanaa, broilerin jauhelihaa tai suikaleita, soijarouhetta tai kasviksia, kuten kukka- tai parsakaalia.  Yleisimmin se maustetaan suolalla ja pippurilla.

Suomessa kaupoista on saatavilla myös useita einesmakaronilaatikkoja, joita voi lämmittää mikroaaltouunissa tai paistinpannulla.

## Lähteet
Babka

**Babka** voi tarkoittaa ainakin seuraavia asioita:

* Baba, makea kakku
* *Babka*, ahvenkalojen suku, jonka ainoa laji on paljaskaulatokko (*Babka gymnotrachelus*).
Babel

**Babel** voi tarkoittaa seuraavia:

* Babylon, muinainen kaupunki
** Baabelin torni,  Raamatun  (1. Moos. 11)  selitys ihmisroduista ja kansoista
* *[[Babel (elokuva)|Babel]]*, Alejandro González Iñárritun ohjaama elokuva vuodelta 2006
* *[[Babel (albumi)|Babel]]*, Mumford & Sonsin musiikkialbumi vuodelta 2012
* Babel Fish, Yahoon käännöspalvelu
* Babel, suomalainen popyhtye
* *[[Babel (romaani)|Babel]]*, R. F. Kuangin fantasiaromaani vuodelta 2022

* Sukunimenä:
** Isaak Babel (1894–1940), venäläinen näytelmä- ja novellikirjailija
** Ryan Babel (s. 1986), alankomaalainen jalkapalloilija
** William Babell, William Babel (1689–1723), englantilainen säveltäjä.

## Katso myös
* Baabel
Eggemoen

**Eggemoen** (Hønefossin lentopaikka) on norjalainen toisen maailmansodan aikainen lentokenttä, jota käytetään edelleen harrastuslentotoimintaan. Kentän lähistöllä sijaitsee Norjan puolustusvoimien ampumarata. Aluetta pyritään jalostamaan ilmailu- ja teknologiapuistoksi.

Paikka on virallisesti luokiteltu Hønefossin lentopaikaksi, ja se sijaitsee Hønefossin ja Jevnakerin välillä. Kentän ICAO-tunnus on ENEG.

Eggemoeniin oli sijoitettuna Saksan miehityksen aikana Junkers Ju 52:sta koostunut kuljetuslentolaivue ja Junkers Ju 88:sta koostunut kaukotiedustelulaivue.
Neliösenttimetri

**Neliösenttimetri** (lyhenne cm&sup2;) on SI-järjestelmän pinta-alan johdannaisyksikkö. Yksi neliösenttimetri on 1 senttimetri x 1 senttimetri. Yhden euron kolikon pinta-ala on noin 4,15 neliösenttimetriä.

Neliösenttimetri on esimerkiksi:
* 1 cm&sup2; = 0,0001 m&sup2;
* 1 cm&sup2; = 100 mm&sup2;

## Katso myös
* Neliömetri
Nokia 6060

**Nokia 6060** on Nokian valmistama GSM-matkapuhelin, joka toimii EGSM900/1800-verkoissa. Puhelin julkaistiin kesäkuussa 2005 ja markkinoille se tuli saman vuoden syyskuussa. Nokia 6060 on "simpukkapuhelin", eli sen voi taittaa kahtia kannettavan tietokoneen tavoin, kuten simpukan.

Suomessa olevasta 4&nbsp;000&nbsp;000 matkapuhelimesta Nokia 6060 -tyyppisiä oli syyskuun 2007 lopussa 2,1 %. Tarkastelu kattoi noin 80–90 % Suomen matkapuhelimista.

## Katso myös
* Luettelo Nokian tuotteista

## Lähteet

## Aiheesta muualla
* Käyttöohjeet 
* Nokia 6060 - Tuki
Kiovan metro

**Kiovan metro** () on Kiovassa, Ukrainassa toimiva metrojärjestelmä ja kaupungin julkisen liikenteen selkäranka. Kiovan metrossa on tällä hetkellä kolme linjaa ja 52 asemaa. Matkustajia on päivittäin 1,32 miljoonaa, mikä vastaa 42,5&nbsp;% Kiovan 3,25 miljoonasta asukkaasta. Vuonna 2018 matkoja tehtiin yhteensä 496 miljoonaa.

Metrojärjestelmässä on junia yhteensä 109 ja vaunuja niissä 617. Metro on auki päivittäin aamukuudesta puoleenyöhön.

## Rakennusvaiheet

Kiovan metron suunnittelu aloitettiin vuonna 1934 ja rakennustyöt vuonna 1949. Metro avattiin vuonna 1960, jolloin se koostui viidestä asemasta. Kiovan metro oli avaamisensa aikoihin Ukrainan ensimmäinen ja silloisen Neuvostoliiton kolmas metrojärjestelmä Moskovan ja Pietarin metrojen jälkeen.

## Linjat ja asemat

Kiovan metron kolme linjaa muodostavat keskellä kolmion, jonka kulmista lähtee junia siis kuuteen suuntaan. Kolmion ympäristössä sijaitsevat asemat sijaitsevat syvällä ja niitä voidaan tarvittaessa käyttää myös pommisuojina. Asemien keskimääräinen etäisyys toisistaan on kohtalaisen suuri, 1,4 kilometriä, joskin joillekin pisimmille osuuksille on jätetty lisäasemien rakennusmahdollisuus. 50 asemaa jakaantuvat lähes tasan puoliksi syvällä maan sisässä ja maan pinnalla sijaitseviin. Hiljattain liikuntarajoitteisten liikkumisesta asemilla nousi kohu, ja tätä puolta on viime aikoina paranneltu. Asemien sisääntuloaulat ovat pääosin suuria ja niissä toimii yleensä kioskeja ja myyjiä.

## Lähteet

## Aiheesta muualla

* Viralliset sivut 
* Metropoliten.kiev.ua , metrofanien sivusto 
* UrbanRail , sivu Kiovan metrosta 
* Bestofukraine.com, metron kartta
Antonov An-70

**Antonov An-70** (Nato:”Cart”) on ukrainalainen keskipitkän matkan lyhyiltä kentiltä nousemaan ja laskeutumaan pystyvä kuljetuslentokone. Se on ensimmäinen puhallinpotkureilla varustettu suuri konemalli. Ensimmäiset kaksi sarjavalmisteista konetta rakennettiin Ukrainalle vuosina 2012-2013. Venäjän vetäydyttyä hankkeesta konetta ei ole valmistettu kovin montaa kappaletta.

Ukraina pyrki aluksi sopimaan sen kehittämisestä ja tuotannosta Venäjän kanssa kustannuksia ja riskiä jakamalla. Varsinaisen sarjavalmistuksen oli määrä alkaa Ukrainan Kiovassa ja Venäjän Samarassa. Vielä vuonna 2011 kerrottiin, että Venäjä olisi tilannut 40 ja Ukraina kaksi konetta. Venäjä kiisteli koneen modenisoinnista ja valmistuksesta Ukrainan kanssa ja uhkasi siirtää koko valmistuksen Venäjälle; samalla Venäjällä oli toinen, An-70:n kanssa kilpaileva rahtikonesuunnitelma.

Koneen ensimmäinen prototyyppi tuhoutui 1995 koelennolla törmäyksessä Antonov An-72 -koneen kanssa. Toinen prototyyppi kärsi vaurioita kylmän ilmanalan hätälaskussa 2001 Venäjän Omskissa, mutta korjattiin. Venäjän viranomaiset vaativat lisäkehitystyötä. Toukokuussa 2005 Venäjän ilmavoimien edustajat vaativat kahdenkeskistä kehitystyötä ja koneen lisäkokeita.

Pjotr Butovskin mukaan Antonov An-70:n kilpailijoiksi olisi ollut nousemassa Iljušin Il-76MF, eli  uudistettu Il-76 -tyyppi, Tupolev Tu-330 ja Iljušin Il-214. Ukrainan puolustusministeriö julkaisi joulukuussa 2005 suunnitelmansa hankkia viisi Antonov An-70:ää Ukrainan ilmavoimille.

Antonov An-70:n kovin kriitikko julkisuudessa oli 2000-luvun puolivälissä Venäjän ilmavoimien komentaja, kenraalieversti Vladimir Mihailov. Esimerkiksi huhtikuussa 2006 hän taloussanomalehti Kommersantin mukaan mainitsi, että Venäjä ei tarvitsi Antonov An-70 -projektia yhdessä Intian kanssa aikomansa uuden kuljetuskoneen vuoksi. Lehden mukaan Antonov An-70 -projektille ei ollut rahoitusta Venäjän vuosien 2007-2015 varusteluohjelmassa.
Ukrainan teollisuusministerin mukaan Ukraina pystyisi viemään Antonov An-70 -hankkeen loppuun itsekin.

Antonov An-70:n paranneltuna muunnelmana rakennettiin prototyyppi- ja esittelylentovaiheeseen edennyt An-77 -rahtikone (2018).
.
## Tekniset tiedot

## Lähteet

## Aiheesta muualla

*
*ForUA  
*Aviaport: teknisiä tietoja
Seccomaalaus

**Seccomaalaus** tai **sekkomaalaus** (, *kuivalle*) tarkoittaa kuivalle kalkkilaastipinnalle tehtyä seinämaalausta. Seccotekniikalla voidaan toteuttaa koko maalaus tai tehdä korjauksia freskotekniikalla tehtyyn maalaukseen. Seccomaalauksia tehtiin eniten keskiajalla, ja useimmat Suomen harmaakivikirkkojen seinämaalauksista ovatkin seccomaalauksia. Väreinä käytetään kalkkiveteen sekoitettuja maavärejä tai metallipigmenttejä.

## Lähteet

## Aiheesta muualla
Wulf von Grewendorp

**Wulf von Grewendorp** oli tanskalainen, joka toimi Turun linnan linnapäällikkönä vuosina 1520–1521. 

## Lähteet
Sigrun Wodars

**Sigrun Wodars** (s. 7. marraskuuta 1965) on saksalainen juoksija, jonka päälajina oli 800 metriä, mutta hän juoksi myös 400 metriä. Hän on vuoden 1988 olympiavoittaja ja vuoden 1987 maailmanmestari ajalla 1.55,26. Hänen viimeinen tittelinsä on vuoden 1990 Euroopanmestaruuskilpailujen voitto.
Sandra Roelofs

**Sandra Saakašvili-Roelofs** (s. 23. joulukuuta 1968) on Georgian entisen presidentin Mikheil Saakašvilin hollantilaissyntyinen puoliso.   

Sandra Roelofs syntyi Terneuzenissa, Alankomaissa. Hän valmistui Institute of Foreign Languagesta Brysselistä ja International Institute of Human Rightsta Strasbourgista. Roelofs ja Mikheil Saakašvili tapasivat vuonna 1993 Strasbourgissa, ja myöhemmin he muuttivat New York Cityyn, jossa Roelofs oli töissä Columbian yliopistossa. Vuonna 1996 pariskunta muutti Georgiaan, jossa Roelofs oli töissä Punaisessa Ristissä ja Alankomaiden konsulaatissa Tbilisissä.

Roelofsin kotikieli on hollanti mutta hän puhuu sujuvasti ranskaa, englantia, saksaa, venäjää ja georgiaa. Pariskunnalla on kaksi poikaa, Edward ja Nikoloz.

## Lähteet
Christine Wachtel

**Christine Wachtel** (s. 6. tammikuuta 1965 Altentreptow) on saksalainen juoksija, jonka päälajina oli 800 metriä. Hän oli vuoden 1988 olympialaisissa hopealla häviten ainoastaan harjoittelupartnerilleen Sigrun Wodarsille. Wachtel on 166 cm pitkä ja kilpailu-uransa aikana hän painoi 66 kilogrammaa. Uransa jälkeen hän on johtanut pizzeriaa Neubrandenburgissa.

## Saavutukset

* 1983: nuorten Euroopan-mestaruuskilpailujen 2. (ajalla 2.00,42)

* 1987: maailmanmestaruuskilpailujen 2. (ajalla 1.55,32)

* 1990: Euroopan-mestaruuskilpailujen 2. (ajalla 1.56,11)

* 1991: maailmanmestaruuskilpailujen 4x400 metrin 3. (ajalla 3.21,25)

* Christine Watchel on vuosien 1987, 1989 ja 1991 sisäratojen maailmanmestari
Aivokammio

**Aivokammiot** () eli aivoventrikkelit ovat neljä aivojen sisällä sijaitsevaa aivo-selkäydinnesteen täyttämää onteloa, jotka ovat yhteydessä toisiinsa. Isoaivopuoliskojen sisällä sijaitsevat **vasen ja oikea sivukammio** (), joita nimitetään myös yhteisnimityksellä sivukammiot. Sivukammiot ovat kaarenmuotoisia ja ne ovat yhteydessä aivojen keskiviivassa väliaivojen alueella sijaitsevaan rakomaiseen **kolmanteen aivokammioon** (), joka puolestaan on kapean tiehyen, **aivonesteviemärin** (aquaeductus mesencephali, aquaeductus cerebri), välityksellä yhteydessä pikkuaivojen alla sekä ydinjatkeen sisällä sijaitsevaan **neljänteen aivokammioon** (). Neljäs aivokammio jatkuu kapeana selkäytimen keskuskanavana.

Aivokammiot tuottavat jatkuvasti aivo-selkäydinnestettä (*liquour cerebrospinalis*) eli likvoria, joka kulkeutuu aivojen ja selkäytimen alueelle, toimii iskunvaimentimena sekä osallistuu aineenvaihduntaan mm. ravitsemalla hermosoluja. Likvoria syntyy pääasiassa sivukammioissa suodattumalla niiden pinnan suonipunoksissa (*plexus choroideus*) kiertävästä verestä. Sivukammioista likvori kulkeutuu kolmanteen aivokammioon ja edelleen aivonesteviemärin kautta neljänteen aivokammioon. Neljännessä aivokammiossa sijaitsevista pienistä aukoista neste virtaa aivoja ja selkäydintä ympäröivän lukinkalvon (arachnoidea) alaiseen laaja-alaiseen, kapeaan tilaan, lukinkalvononteloon eli subaraknoidaalitilaan - aivot ja selkäydin tavallaan siis "kelluvat" jatkuvasti likvorissa. Tästä tilasta likvor imeytyy takaisin verenkiertoon kulkemalla ensin lukinkalvonjyväsistä eli araknoidaalivilluksista kovakalvon veriviemäreihin. Likvorin kokonaismäärä on aikuisella noin 120&nbsp;ml ja sitä erittyy sekä imeytyy vuorokaudessa noin 500&nbsp;ml.

Jos likvorin kierto häiriytyy syystä tai toisesta, aivokammioihin kerääntyy ylimäärin nestettä ja kallon sisäinen paine nousee. Seurauksena on hydrokefalia eli vesipäisyys. Syitä tähän on monia: synnynnäiset epämuodostumat, nestekierron estävät kasvaimet ja erilaiset arpeutumat ovat yleisiä. Pienellä lapsella tila ei ole kovin vakava, koska kallon luut eivät ole vielä liittyneet toisiinsa vaan ne voivat antaa periksi. Aikuisella sen sijaan kallon luut eivät anna periksi, mutta sen sijaan aivokudos alkaa painua kasaan. Erityisesti aivonesteviemäri on kapeana rakenteena altis tukoksille.

## Lähteet

## Aiheesta muualla
EBU

**EBU** tarkoittaa seuraavia asioita:

* Euroopan yleisradiounioni, engl. *European Broadcasting Union*, eurooppalainen televisio- ja radioliitto
* Euroopan nyrkkeilyliitto, engl. *European Boxing Union*, nyrkkeilyturnauksia Euroopassa valvova järjestö
* English Bridge Union, bridgelle omistautunut järjestö
* Euroopan Baptistiliitto, engl. *European Baptist Union*, kattojärjestö eurooppalaisille baptistiyhteisöille ja -järjestöille
* Euroopan Buddhalainen Unioni, engl. *European Buddhist Union*, kattojärjestö eurooppalaisille buddhalaisyhteisöille ja -järjestöille
* European Bitterness Unit, oluen katkeruuden yksikkö
* Saint-Étienne–Bouthéon, IATA-koodi EBU, lentokenttä Ranskassa.
Lumene

**Lumene Oy** on suomalainen kosmetiikka-alan yritys. **Lumene** on myös yhtiön tunnetuin tuotemerkki. Aiemmin yritys tunnettiin nimellä **Noiro Oy**. Lumene on saanut nimensä Kuhmoisten Lummene-järvestä. Lumenen tunnuslause on Beauty born of light.

## Historia

Lääketeollisuusyhtiö Orion perusti vuonna 1948 Noiro Oy -nimisen yrityksen (nimi oli Orion kirjoitettuna toisin päin) valmistamaan teknokemian tuotteita. Yritys toi markkinoille Lumene-kosmetiikkasarjan vuonna 1970. Siitä tuli muutamassa vuodessa eniten myyty kosmetiikkasarja Suomessa.

Orion myi Noiro Oy:n vuonna 2003 ostajaryhmälle, jonka muodostivat CapManin hallitsemat rahastot, pääomasijoitusyhtiö Langholm Capital LLP ja yhtiön toimiva johto. Yhtiön nimeksi muutettiin vuonna 2005 Lumene Oy, ja samalla otettiin käyttöön markkinointinimi Lumene Group. Tätä nimeä käytettiin alkuvuoteen 2009 saakka, jolloin otettiin jälleen käyttöön Lumene Oy. CapManin rahastot myivät 12 prosentin osuuden yhtiöstä kesällä 2014 yhtiön johdolle ja Langholm Capitalille, joka jo ennestään oli yhtiön pääomistaja. Syksystä 2021 yhtiön on omistanut pohjoismainen pääomasijoitusyhtiö Verdane. Lumene Group on edelleen rekisteröity yhtiön aputoiminimeksi, mutta sitä käytetään ainoastaan yritysjohdon harjoittamassa talousviestinnässä, kun viitataan koko konserniin tytäryhtiöt mukaan lukien (esimerkiksi konsernitilinpäätös).

## Liiketoiminta

Lumene Group toimii kansainvälisillä markkinoilla kahdella tuotemerkillä: *Lumene* (ihonhoito-, kasvo- ja värikosmetiikkatuotteet) ja *Cutrin* (hiuskosmetiikka). Lumenen liikevaihdosta 90 % tulee yhtiön päämarkkinoilta Suomesta ja muista Pohjoismaista, Isosta-Britanniasta, Venäjältä, Kiinasta ja USA:sta. Maaliskuussa 2022 Lumene Group (Lumene ja Cutrin) vetäytyi Venäjän markkinoilta. Samana vuonna Lumene aloitti toiminnan Saksassa. Noin 50 % liikevaihdosta tulee kansainvälisiltä markkinoilta. 

Valtaosa Lumene- ja Cutrin-tuotteista kehitetään ja valmistetaan Suomessa, Espoon Kauklahdessa.

## Lähteet

## Aiheesta muualla
* Lumene 
* Cutrin
* Lumene Group
Typhoon

**Typhoon** voi tarkoittaa ainakin seuraavia asioita:

* Hawker Typhoon, toisen maailmansodan hävittäjä
* Eurofighter Typhoon, suihkuhävittäjä
* Typhoon, neuvostoliittolainen sukellusveneluokka
* Turkuhalli, entiseltä sponsorinimeltään Typhoon, nykyinen Gatorade Center, jäähalli Turussa
* Typhoon (tuotemerkki), saksalainen multimediaelektroniikan tuotemerkki
* Piaggio Typhoon, italialainen skootteri.
* typhoon, *taifuuni*, trooppinen hirmumyrsky Tyynenmeren länsiosissa.

## Katso myös

* Typhon
Arno (joki)

**Arno** on Italian joki Toscanan alueella Apenniinien niemimaalla. Se saa alkunsa Falteronavuorelta 1&nbsp;358 metrin korkeudesta ja virtaa länteen Firenzen ja Pisan kaupunkien läpi. Joki laskee Ligurianmereen Marina di Pisassa. Arnon pituus on 241 kilometriä.

Arno on Tiberin jälkeen Apenniinien niemimaan toiseksi pisin joki. Sen sivujokia ovat Sieve, Bisenzio ja Ombrone oikean rannan puolelta sekä Greve, Pesa, Elsa ja Era vasemman rannan puolelta. Joen valuma-alue on 8&nbsp;247 neliökilometrin laajuinen. Yläjuoksullaan vuoristossa Arno laskee nopeasti, noin 440 metriä vain 12 kilometrin matkalla, minkä jälkeen se virtaa useiden tasankoalueiden läpi. Keskijuoksun hedelmällinen laakso tunnetaan nimellä Valdarno. Joen varsi on tiheään asuttu.

Ihmisen toiminta on muokannut Arnoa huomattavasti. Joella oli aiemmin suistoalue, mutta nykyisin se laskee mereen yhden suun kautta. Vuoden 1966 tulva aiheutti vahinkoa Firenzessä ja osassa Valdarnon aluetta, minkä jälkeen joen tulvanhallintaa on parannettu. Arnon virtaama vaihtelee vuoden aikana huomattavasti välillä 7–2&nbsp;000 m³/s. Ajoittain rankkasateet saavatkin joen tulvimaan voimakkaasti. Kulkukelpoinen joki on vain alajuoksullaan, eikä sillä olekaan merkittävää vesiliikennettä.

## Lähteet

## Aiheesta muualla
Warschauer Straßen asema

**Warschauer Straßen asema** on asema Berliinin kaupunkirata- ja metroverkoilla. Siellä kohtaavat toisensa paikallisjunalinjat S3, S5, S7, S75 ja S9 sekä metrolinjat U1 ja U3. Aseman yhteydessä sijaitsee myös pikaraitiotielinjan M10 päätepysäkki. East Side Gallery on kävelymatkan päässä asemalta.

Maan päällä sijaitseva metroasema avattiin vuonna 1902, mikä tekee siitä yhden kaupungin ensimmäisistä metroasemista. Se oli ainoa U1:n Itä-Berliinissä sijainnut asema ja vuonna 1961 se suljettiin Berliinin muurin rakennustöiden vuoksi. Se avattiin uudelleen vuonna 1995, jolloin siihen tehtiin myös mittavat uudistukset. S-Bahnin junat sijaitsevat melko kaukana metroasemasta, mutta asemien välillä kulkee kävelysilta. Sekä metron että S-Bahnin asemille on hissit.

## Lähteet

## Aiheesta muualla
Arola

**Arola** voi tarkoittaa:

;Paikkoja:
* Arola, kunta Pohjois-Italiassa Verbano-Cusio-Ossolan maakunnassa
* Arola, kylä Asikkalassa
* Arola, kylä Mäntsälässä
* Arola, kylä Nastolassa
* Arola, kylä Turun Hirvensalossa
* Arolan kartano Kylmäkoskella
* Arolan rautatieasema Kuhmossa

;Henkilöitä:
* Aarno Arola (1914–2012), suurlähettiläs
* Aleksi Arola (s. 1991), suomalainen rockmuusikko
* Annikki Arola-Anttila (1918–2007), kuvaamataidonopettaja ja kuvittaja
* Atte Arola (1893–1964), suomalainen poliitikko ja ministeri
* Johan Edvard Arola (1888–1961), suomalainen rakennusmestari
* Juha-Tapio Arola (s. 1979), suomalainen freelance-näyttelijä
* Juuso Arola (s. 1999), suomalainen jääkiekkopuolustaja
* Pauli Arola (s. 1947, suomalainen opettaja, opettajankouluttaja, tutkija ja tietokirjailija
* Pauliina Parhiala, o.s. Arola (s. 1973), suomalainen avustustyöntekijä
* Pirkko Arola (1908–2003), Arolan kutomon perustaja, kauppaneuvos
* Pirkko Arola (s. 1946), suomalainen pastori ja runoilija
* Samuel Arola (s. 2002), suomalainen pesäpalloilija
* Taavi Arola (1881–1947), Hankkijan toimitusjohtaja
* Terhi Arola, suomalainen käsikirjoittaja

;Yrityksiä:
* Arola Oy, Pirkko Arolan perustama kutomoyritys 1948–1990.
Arran

**Arran** (gaeliksi *Eilean Arainn*) on saari Skotlannin länsirannikolla Pohjois-Ayrshiren alueella, lähellä Clyde-joen suuta. Vuonna 2011 saarella eli 4&nbsp;629 asukasta. Sieltä on säännöllinen lauttayhteys Glasgow'hun. Saaren pohjoisosassa on korkeita mäkiä ja vuoria, korkeimpana 874 metrin korkuinen Goat Fell. Saaren keskuskylä on Brodick.

Arranilla on kiviympyröitä ja hiidenkiviä, jotka kertovat neoliittisestä asutuksesta. Viikingit hyökkäilivät saarelle säännöllisesti vuodesta 800 alkaen usean sadan vuoden ajan, ja saari oli vuoroin heidän, vuoroin kelttien ja skotlantilaisten hallussa. Vuoden 1263 taistelussa skotlantilaiset voittivat norjalaiset, ja saari alkoi siirtyä selvemmin skotlantilaisille. Seuraavina vuosisatoina saaren hallinnasta taistelivat englantilaiset ja Skotlannin eri mahtisuvut.

Nykyisin Arranissa on viskitislaamo ja panimo.

## Lähteet

## Aiheesta muualla
Ebeneser

**Ebeneser**, myös eben-ezer, apu-kivi, oli israelilaisten leiripaikka, kun he taistelivat filistealaisia vastaan. Tapahtumaa on kuvattu Raamatussa 1. Samuelin kirjan 4. luvussa. Sanaa on nykyisin käytetty lastenseimien ja erilaisten kristillisten armeliaisuuslaitosten nimissä, ja se on myös henkilönimi.

Esimerkkejä:  
* Ebeneser-säätiö, joka pitää nykyisin lastentarhamuseota Helsingissä 
* Pietarsaaren Ebeneser-seurakunta, Pietarsaaressa toimiva vapaaseurakunta
* Koskenkylä-Loviisan Ebeneser-seurakunta, Koskenkylän–Loviisan alueella toimiva helluntailainen seurakunta
* Ebenezer Scrooge Charles Dickensin kirjassa
* Ebeneser-koulu Chennaissa Intiassa
* Ebeneser-lähetysasema ja kylä Namibiassa
* Ebenezer-vanhainkoti Israelissa
* Ebeneser-lähetyslaiva

## Lähteet
Kalajoen Hiekkasärkkien rautatie

**Kalajoen Hiekkasärkkien rautatie** (*Kalajoen Rantajuna Oy*) oli kapearaiteinen rautatie Kalajoen Hiekkasärkkien alueella. Ratalinjan pituus oli noin 700 metriä, ja raideleveys oli 600 millimetriä.

Rautatie rakennettiin 1980-luvulla Hiekkasärkkien leirintäalueen ja viihdekeskus Merisärkän välille kuljettamaan leirintäalueen ja JukuJukumaan välillä. Ratalinja alkoi leirintäalueen laidalta ja kulki JukuJukuMaan aitaa seuraillen, päättyen noin 200 metrin päähän pääportilta.

Rautatien liikkuva kalusto käsitti ainakin yhden höyryveturiksi naamioidun dieselveturin (*Musta-Pekka*) sekä kaksi henkilövaunua. Henkilövaunuissa oli ovet vain toisella puolella vaunua, sillä radan kaikki laiturit sijaitsivat samalla puolella rataa.

Rantajunan toiminta päättyi 1990-luvun lopulla tai 2000-luvun alussa, ja rata purettiin keväällä 2004. Nykyisin ratalinjan paikalla on osittain asvaltoitu jalankulun ja pyöräilyn väylä, joka jatkuu puukantisena kävelytienä leirintäalueelle.

## Aiheesta muualla
* Vaunut.org: kuva Kalajoen Rantajunasta
IK Start

**Idrettsklubben Start** on vuonna 1905 perustettu jalkapalloseura Kristiansandista, Norjasta. Seuran miesten edustusjoukkue pelaa korkeimmalla sarjatasolla Eliteserienissä. 

Start on voittanut Norjan mestaruuden kahdesti ja vuonna 2005 hopeaa noustuaan liigaan kauden 2004 päätteeksi. Kotiottelunsa Start pelaa vuonna 2007 valmistuneella Sør Arenalla, jota ennen seura pelasi ottelunsa vanhalla Kristiansandin stadionilla. Kotiottelun yleisöennätys on 16&nbsp;516 katsojaa ottelussa Fredrikstadia vastaan vuonna 2005. 

Kaudella 2012 Start voitti Adecco-liigan ja palasi takaisin pääsarjatasolle.

## Saavutuksia
* Norjan mestaruus (2): 1978, 1980
**Hopeaa: 2005
* Norjan 1.divisioona (4): 1968, 1972, 2004, 2012
**Nousu (6): 1959, 1988, 1999, 2001, 2008, 2012

## Entisiä valmentajia

*  Tor Røste Fossen (1975–1977)
*  Guðjón Þórðarson (2002)
*  Tom Nordlie (2004–2007)
*  Benny Lennartsson (2007)
*  Knut Tørum (2009–2011)
*  Mons Ivar Mjelde (2011–2015)
*  Steinar Pedersen (2016–2017)
*  Mark Dempsey (2017–2018)

## Aiheesta muualla

* Virallinen sivu
* Kannattajien sivu
Carmageddon II: Carpocalypse Now!

**Carmageddon II: Carpocalypse Now!** on Stainless Gamesin kehittämä ja Sales Curve Interactiven julkaisema *Carmageddon*-ajopelisarjan toinen osa. Peli julkaistiin vuonna 1998 Microsoft Windowsille, OS X:lle, Nintendo 64:lle, PlayStationille ja Game Boy Colorille. 

Pelissä ajetaan romurallia asein varustetuilla ajoneuvoilla. Peli on kielletty Suomessa alle 15-vuotiailta. Pelissä ajetaan ihmisten päältä keräten siitä lisäaikaa. Peli on monissa maissa kielletty alle 18-vuotiailta. Esimerkiksi Isossa-Britanniassa myytiin pelin julkaisun aikaan vain pelin zombie-versiota, jossa ajetaan ihmisten sijaan zombieiden yli. Hakkerit kuitenkin kehittivät nopeasti korjauksen, jossa zombiet muuttuvat takaisin ihmisiksi. Joissain maissa peli oli kokonaan julkaisukiellossa. Pelissä soi Iron Maidenin ja Sentiencen musiikkia.

## Aiheesta muualla
* SCi:n kotisivu  
* Eidoksen kotisivu 
* Stainless Gamesin kotisivu